Bok se Hanna maak oop oor nuwe baba | Maroela Media
Hanna Grobler het dié foto van haar en baba Papillon op sosiale media gedeel. (Foto: Facebook/Hanna Grobler)
Bok van Blerk en Hanna Grobler het Sondag bekend gemaak dat hulle op 21 September vanjaar 'n babadogtertjie ryker geword het.
"Papillon is op 37 weke uitgehaal omdat sy klein was en die dokter bang was sy tel te stadig gewig op. My moedersinstink het geweet sy is fine, en sy was. Maar ek was nie [sic]," het Grobler geskryf.
"Die oggend het ek gevoel dis dalk die laaste keer wat ek my kindertjies sou sien. Ek het vir hulle briefies gelos om te sê ek's lief vir hulle."
"Tydens die keiser wou die spinaal nie werk nie en hulle was gedwing om vir my narkose te gee. Ek het gevoel Jesus kom sit langs my bed. Hy het niks gesê nie, net daar gesit en aan my hare gevat.
"Toe die dokter my oopsny het sy gesien ek het plasenta increta – 'n lewensgevaarlike kondisie waar jy op die ou end kan dood bloei," het Grobler, ook 'n kranige kunstenares en uitvoerende hoof van die Hanna Charity and Empowerment Fund, verder verduidelik.
Volgens haar kon sy ná die geboorte nie asem kry nie en het sy liters bloed verloor. "Meer as wat mens kan oorleef, maar Jesus het langs my bed gesit en ek weet Hy het my lewe gered. Hoekom complicate ons Hom so? Geen raaisels of woorde, geen dieper betekenis nie. Hy was net dáár, want God is liefde," het sy geskryf.
"Ons het die grootste geskenk gekry, 'n nuwe klein lewe en 'n tweede kans vir my. As ek na my man en my kinders kyk dan loop die trane. Ek is dankbaar."
Grobler het in Mei vanjaar bekend gemaak dat sy swanger is met 'n dogtertjie deur 'n foto op Instagram te deel van pienk confetti wat om haar voete gestrooi is.
Ai liefste Hanna, jy het beslis 'n tweede kans op lewe gekry om 'n Mamma vir jou 3 babatjies te wees en 'n liefdevolle vroutjie vir Bok, geniet elke oomblik, dis die klein goedjies wat tog so belangrik is!
Aw Louis en Anna, baie geluk met die geboorte van jul dogtertjie!
Ja, die Liewe Heer was baie goed vir jou gewees. Baie geluk aan julle twee. Geniet die kindertjies, hulle is 'n geskenk van bo.
Liewe Hanna jy is so n pragtige mensie Baie geluk met julle liewe kleine mensie..eks so bly Jesus was daar by jou en jou lewe gespaar want daar is nog so baie mense wat jou sprankelende menswees moet ervaar.